पाठ 3
इस्राएली यार्देन ओलांडून कनानमध्ये जातात
शिक्षक मार्गदर्शिका  ·  पाहा, ऐका आणि जगा – पुस्तक 3: देवाद्वारे विजय
	उद्देश
	देव आपल्याकडून विश्वासाने पाऊल उचलण्याची अपेक्षा करतो, म्हणजे तो आपल्या अडचणींवर त्याच्या सामर्थ्याने मात करण्यास आपल्याला मदत करू शकेल हे मुलांना दाखवणे.

	शास्त्रवाचन
	यहोशवा 3:1-7

	पाठांतर वचन
	इब्री लोकांस 11:1
विश्वास म्हणजे आपण ज्याची आशा धरतो त्याविषयीची खात्री आणि जे दिसत नाही त्याविषयीची निश्चिती होय.



पाठाचे सादरीकरण
सुरुवात
तुम्ही दुसऱ्याच्या घरी गेलात आणि तुम्हाला कधी न खाल्लेला अपरिचित पदार्थ दिला गेला, तर स्वयंपाक्याने चांगला पदार्थ बनवला आहे यावर तुम्हाला विश्वास ठेवावाच लागतो. सर्वजण तो पदार्थ चांगला आहे असे म्हणाले तरी खात्री करण्यासाठी तुम्हाला तो स्वतः चाखावा लागतो. तुम्ही फक्त त्यांच्यावर विश्वास असल्याचे म्हणाल पण तो तोंडात घालायला नकार द्याल, तर त्याची चव चांगली आहे याची तुम्हाला खात्री होणार नाही. हे दुसरे कोणी तुमच्या वतीने करू शकत नाही.
पाठातील मुख्य मुद्दे
	1.मोशेने 12 टेहळणीकऱ्यांना वचनदत्त देशात पाठवल्याला 40 वर्षे उलटली होती. आतापर्यंत मोशे मरण पावला होता. यहोशवा हा नवा पुढारी होता आणि त्याने आपल्या लोकांना वचनदत्त देशाच्या सीमेपर्यंत, म्हणजे यार्देन नदीपर्यंत नेले (3:1).
	2.सर्व इस्राएली नदी कशी ओलांडणार होते? ती पुराने भरलेली होती, त्यामुळे प्रवाह जोरदार होता आणि पूल नव्हता. त्यांच्याबरोबर अनेक मुले आणि जनावरे होती. ही मोठी अडचण होती. या प्रचंड अडचणीवर ते कशी मात करतील ते देवाने यहोशवाला सांगितले (3:7).
	3.इस्राएलच्या याजकांकडे कराराचा कोश किंवा परमेश्वराचा कोश नावाची एक खास लाकडी पेटी होती. त्यात देवाने मोशेला दिलेल्या जीवनाच्या नियमांच्या दगडी पाट्या होत्या (निर्ग 25:20-21). याजकांनी कराराचा कोश नदीत घेऊन जायचा होता. त्यांचे पाय पाण्याच्या काठाला लागताच परमेश्वर त्यांना ओलांडण्यासाठी वाट मोकळी करून देणार होता (3:9-13).
	4.नदीला पूर आलेला असला तरी याजकांना पाण्यात पाऊल टाकावे लागले. ते नुसते काठावर उभे राहू शकत नव्हते; पाणी थांबण्यापूर्वी त्यांना विश्वासाने पाऊल उचलावे लागले. त्यांनी देवाच्या सूचनांचे पालन केल्यानंतरच त्यांच्या मार्गातील अडथळा दूर झाला. काय घडले ते सांगा (3:14-17).
	5.चित्र 3 दाखवा. याजक कराराचा कोश धरून यार्देन नदीच्या मध्यभागी उभे आहेत. पिवळे कपडे घातलेला यहोशवा नदीच्या काठावर उभा आहे आणि सर्व लोक सुरक्षितपणे नदी ओलांडत आहेत.
कथेला आपला प्रतिसाद
आपल्याला विश्वासाने पाऊल उचलावे लागू शकते अशी काही उदाहरणे वर्गाला द्या.
उदाहरणार्थ, तुमचे कुटुंब घर बदलते तेव्हा कदाचित तुम्हाला शाळा बदलावी लागते. तेव्हा देव तुम्हाला चांगले नवे मित्र देईल आणि शाळेत तुम्हाला माहीत नसलेल्या गोष्टी करताना तुमचे नवे शिक्षक दयाळू असतील यावर तुम्हाला विश्वास ठेवावा लागतो.
पाठांतर वचन पक्के करा

